বছর দুয়েক আগে অনলাইনে ভাইরাল হয়ে উঠে একটি ছবি। ছবি তো নয় যেন অসাম্প্রদায়িক বাংলাদেশের এক মূর্ত চিত্র। শারদীয় দুর্গোৎসবের প্রতিমার সামনে দাঁড়িয়ে মাদ্রাসা পড়ুয়া একটি বালক। উঠে এসেছিল আরো একটি আলোকচিত্র যেখানে মাতৃরূপী এক প্রতিমার দিকে বিস্ময়ভরা দৃষ্টি নিয়ে ছুঁয়ে দেখছিল মাদ্রাসার এক শিশু। ছবির মাধ্যমে অসাম্প্রদায়িক বাংলাদেশ এর যে স্বপ্ন দেখতেন এই ছবিগুলোর আলোকচিত্রী শাহনাজ পারভীন, সেই স্বপ্ন বাস্তবায়িত হওয়ার আগেই হারিয়ে গেলেন তিনি।